kardosdrur/scandi-wiki huggingface dataset:
Ulla Rubinstein

Ulla Rubinstein, født Korsgaard (født 17. september 1939 i København, død 19. august 2013 på Sankt Lukas Stiftelsen) var en dansk landsdommer.

Hun var datter af kontorchef, cand.jur. Jeppe Korsgaard og hustru læge Julie født Ettrup Petersen, blev student fra Gentofte Statsskole 1957, cand.jur. 1963 og var dommerfuldmægtig ved Frederiksberg Birkerets 3. Afdeling 1963-70 og ved Kriminalretten i Lyngby 1970-75, blev retsassessor ved Civilretten i Helsingør 1976-77 og var dommer i Københavns Byret fra 1978. 1986 blev hun landsdommer i Østre Landsret, hvilket hun var til 2003. I 1999 blev hun udpeget til formand for PET-kommissionen, men måtte af helbredsgrunde forlade posten året efter.

Hun var desuden næstformand i Flygtningenævnet og formand for Abortankenævnet. 19. juni 1991 blev hun Ridder af 1. grad af Dannebrogordenen.

Hun blev gift 17. juni 1961 med civilingeniør, lic.techn. Axel Rubinstein (født 14. januar 1936 i København), søn af rektor Paul Rubinstein.

Hun ligger begravet på Søllerød Kirkegård.

Kilder 
 KVINFOs Ekspertdatabase
 "Hun rullede PET-udredning i gang", Vafo.dk, 16. september 2009.

Personer i Kraks Blå Bog (afdøde)
Landsdommere fra Danmark
Riddere af 1. grad af Dannebrog
Personer fra København
Danskere i 1900-tallet
Citroën Survolt

Citroën Survolt er en elektrisk koncept racerbil, der er produceret af Citroën. præsenteret ved 2010 Geneva Motor Show.

Survolt er en lille racebil baseret på erfaring fra konceptbil REVOLTe.

Referencer

Konceptbiler
Racerbiler
Survolt
Vilhelm Schrøder

Vilhelm Schrøder (flor. 1760-1791) var en dansk bygmester.

Schrøders herkomst kendes ikke. Han var mesterudlært bygmester og var ansat under Nicolas-Henri Jardin ved opførelsen af Frederiks Kirke. Sammen med en stenhugger, en maler og en gartner blev han udsendt til Marokko af Frederik V 1760, hvor han tegnede bygninger til den danske handelsstation. Hans sparsomme produktion består af det danske generalkonsulat i Mogador, nu Essaouira (fra 1765, arbejde afbrudt 1767, da Det Afrikanske Kompagni blev ophævet); to kornmagasiner i Marrakech; endvidere tegninger og kobberstukne prospekter, facadetegninger og grundplaner af bygninger i Marokko. Konsulatet var udgangspunkt for samarbejdet med den marokkanske sultan Mohamed Ben Abdallah, og herfra opkrævede danskerne bl.a. told for sultanen. I Marokko synes Schrøder at været faldet til og nød et godt omdømme.

Schrøders bevarede bygninger viser ham som en klassicist, der også var sensitiv over for lokale byggetraditioner. Han var en god praktiker og tilføjede eksempelvis i det ene kornmagasin muligheden for at føre kameler med kornsække op på taget, hvorfra kornet kunne hældes direkte ind i loftshuller, således at magasinets ejer, kongen, ikke behøvede at stille den kostbare fødevare til skue.

Sidste omtale af Schrøder er i 1791, hvor han åbenbart efter sin tilbagevenden til Danmark havde svært ved at få udbetalt sin lovede pension. I stedet blev der blandt venner indsamlet penge til Schrøder, som levede en tilbagetrukken tilværelse på landet i sine sidste år. Hans dødsår og -sted er ukendt.

I 2001 kom byen Essaouira - og dermed også Schrøders værker - på UNESCOs Verdensarvsliste, men bygningerne er i forfald.

Kilder 

 

Arkitekter fra Danmark
Klassicistiske arkitekter
Danskere i 1700-tallet
Jacob Bøge

Jacob Bøge (født 16. februar 1995) er en dansk floorballspiller, som spiller i Benløse Floorball Club med nummeret 7.

Han har deltaget i U19-VM for Danmark, og han blev kåret til Årets Fund i dansk floorball i 2013.

Bøge blev den 28. november 2013 udtaget til herrelandsholds VM-kvalifikation i Holland.

Udtaget til A-VM 2014 i Sverige sammen med holdkammeraten Daniel Mac Cabe som de klart yngste spillere i den danske VM trup. 

Spiller nr.: 16. Jacob Bøge Larsen
Position: Forward
Født: 16-02-1995
Klub: Benløse FC
VM: 0
Landskampe: 8
Point: 4+2 = 6

Kilder 

Floorballspillere fra Danmark
Manchester Uniteds historie (1986-2013)

Manchester Uniteds historie (1986-2013) dækker over perioden fra Alex Fergusons ansættelse og frem til hans trænerstop. Alex Ferguson og hans assistent, Archie Knox, kom på dagen som Atkinsons afskedigelse. I deres første sæson endte de på en 12. plads i ligaen. Efter igen have at have endt på middelplacering, reddede Ferguson sin karriere ved at vinde FA Cuppen i 1990.

Ankomsten og de følgende år
Straks efter sin ankomst, begyndte Ferguson at opbygge holdet efter et ungdomsprincip. Holdet tabte sin første kamp 2-0 til Oxford United FC. Han hentede følgende spillere i sin første sæson i klubben: Viv Anderson fra Arsenal og Brian McClair fra Celtic.

Ferguson fik næsten sparket
Ferguson fik store høvl af  klubbens tilhængere, efter kun at have endt på 11. pladsen. Bestyrelsen diskuerede også hans situation, men gav ham chancen igen. Han fik desuden mulighed for at købe nogle af de dyreste spiller på daværende tidspunkt, som Mike Phelan, Neil Webb, som også var en stjerne på det engelske fodboldlandshold, Danny Wallace, som var topscorer i Southampton FC og Paul Ince fra West Ham. 

I den efterfølgende sæson (1990-91) kom de helt til finalen i Mesterholdenes Europa Cup, men tabte finalen til FC Barcelona. 

1994-95-sæsonen blev mest husket for Eric Cantonas overfald på en tilskuer d. 25. januar 1995, efter at have været blevet udvist. 

12. juni 1999 blev Alex Ferguson slået til ridder af Dronning Elizabeth 2.. Han udtalte følgende: "Jeg er glad og beæret. Jeg ser dette som en ære ikke bare for mig, men for de mennesker, der har støttet mig gennem mit liv og gjort mig til, hvad jeg er."

Succes i England, men kamp til stregen i Europa
United havde vundet UEFA Champions League i 1998-99. Sommeren efter mistede de Peter Schmeichel til portugisisk fodbold. Erstatningen blev Mark Bosnich, men var, ligesom de efterfølgende målmænd, en fiasko. 

Sommeren 2001 brød United transferredkorden to gange indenfor samme transfervindue: først med Ruud Van Nistelrooy og derefter med Juan Sebastian Veron, for henholdsvis £19 millioner og £28 millioner.

Cristiano Ronaldo
  
I sommeren 2003 spillede United mod den portugisiske fodboldklub, Sporting Lissabon i Portugal, hvor de især lagde mærke til stortalentet Cristiano Ronaldo. Han var på daværende tidspunkt kun 18 år gammel. United havde på dette tidspunkt allerede kigget på ham i et par år, men klubber som AC Milan og Juventus var også interesseret. United fik ham for ca. 185 millioner kr. Ronaldo gik fra en ugeløn på 3.000 kroner til 300.000 kroner om ugen i United.

Dramatisk afslutning: tabte ligatitlen til City i overtiden
2011-12-sæsonen sluttede som en af de mest dramtiske i PrLs historie. Manchester City var bagud med 1-2 på hjemmebane mod QPR, mens United førte mod Sunderland. City udligner til 2-2, og igen få minutter senere til 3-2, og de vandt derfor mesterskabet foran Manchester United.  

Manchester United F.C.
The Cliff (træningsområde)

The Cliff er en sportsplads i Broughton, Salford, og i nærheden af floden Irwell. Sportspladsen blev brugt som hjemmebane for rugby-holdet Broughton Rangers indtil 1933. Pladsen blev købt af fodboldklubben Manchester United F.C. til brug som deres træningsanlæg. Det fortsatte med at blive brugt af United frem til 1999, da det blev erstattet af Trafford Training Centre i Carrington, Greater Manchester. I dag bliver det dog stadig brugt til nogle af Uniteds akademikampe.

Kilder 

Manchester United F.C.
Idrætsanlæg i Manchester
Dansk Tog

Dansk Tog er en interesseorganisation, som varetager erhvervspolitiske interesser for jernbanevirksomheder med interesse i at køre tog i Danmark og arbejder politisk for øget konkurrence om de offentlige indkøb vedrørende togdrift.

Foreningen blev stiftet den 8. april 2013 i et samarbejde mellem SJ og Abellio. Sidstnævnte trak sig senere ud af foreningen. Arriva Danmarks administrerende direktør Thomas Øster er formand for foreningen. Dansk Tog er medlem af DI - Dansk Industri.

Noter

Eksterne henvisninger 
 Dansk Togs hjemmeside

Tog
Tog
Etableret i 2013
Busby Babes

Busby Babes var en gruppe af unge Manchester United spillere, der var nogle af de bedste i engelsk fodbold i 50'erne. Navnet fik de pga. deres lave gennemsnitsalder, og deres manager, Sir Matt Busby.

Busby Babes var ikke bare bemærkeligsværdige på grund af deres unge alder, men også det faktum, at de var fra hans egen ungdomsakdemi, hvilket var meget usædvanligt på det tidspunkt. Udtrykket, tilsyneladende først brugt af Manchester Evening News journalisten Tom Jackson, henviser sædvanligvis til det hold, der vandt ligamesterskabet i 1955-1956 og 1956-1957, med en gennemsnitlig alder på henholdsvis 21 og 22 år.

Otte Busby Babes døde i en flyulykke i München i 1958. Den sidste Busby Babe, Bobby Charlton, pensionerede i 1975.

Manchester United F.C.
Sir Matt Busby Player of the Year

Sir Matt Busby Player of the Year, tidligere kendt som MUFC Members Player of the Year (1988–1995), er en årlig udmærkelse som tildeles den spiller, som fansene mener har gjort det bedst for Manchester United i den foregående sæson. Den er navngivet efter den tidligere manager, Matt Busby.

Den første vinder af prisen, Brian McClair, vandt den i 1988 og var også den første til at vinde prisen to gange, da han også vandt den i 1992.. David de Gea og Cristiano Ronaldo holder rekorden for flest gange vundet, da de har vundet prisen 4 gange. De Gea er den eneste spiller til at have vundet prisen 3 år i streg.

Vindere 
Spillere med fed spiller stadig for Manchester United.

Eksterne henvisninger 
 MUFC Info - Sir Matt Busby Award

Referencer 

Manchester United F.C.
Natura 2000-område nr. 44 Lild Strand og Lild Strandkær

Natura 2000-område nr. 44 Lild Strand og Lild Strandkær består af klitnatur og søer beliggende mellem Hjardemål Klitplantage og Lild Klitplantage i Thisted Kommune i Thy.

Naturplanområdet Lild Strand og Lild Strandkær har et areal på 749 hektar, og er udpeget som EU-habitatområde nr. H185. I området der er findes flere naturtyper, som i kraft af deres flora og store arealmæssige udstrækning er af international betydning. I den yderste klit findes en zone
med forklit og hvid klit efterfulgt af et stort og sammenhændende
areal med grå/grøn klit I områderne med hvid klit og grå/grøn klit
indgår også arealer med naturtypen havtornklit. Bag den yderste zone
findes et stort og sammenhængende klitareal med klithede og
grå/grøn klit i mosaikforekomster med klitlavning og grårisklit.

I nordenden af området,sydvest for Lild Strand, ligger lobeliesøen Lild Strandkær og mod syd findes de to brunvandede søer Bolbredning og Bjålum Sø. Ved Bagerhule findes ligeledes en brunvandet
sø. I området omkring Bolbredning og Bjålum Sø er registreret
et mindre område med hængesæk.

Området rummer flere sjældne planter, herunder Thy-Gøgeurt og rødliste-arterne Hjertelæbe, Skotsk Lostilk, Strandsnerle
og Bjerg-Mangeløv.

Af det samlede areal på 749 hektar er 692 ha af arealet omfattet af naturbeskyttelseslovens § 3, hvoraf 618 ha er hede; 56 ha er mose, 18 ha er sø, og der er 800 m vandløb.

Fredninger 
Området indgår i fire naturfredninger med et samlet areal på 1208 hektar:

 Hjardemål Klit (346.8 ha fredet 1985) med det formål at bevare klithederne, samt næringsfattige søer
 Nissekær (212 ha fredet 1955) med det formål at sikre mod tilstandsændringer i klitterne.
 Lild Strand og Bulbjerg (527 ha ) ligeledes med det formål at sikre mod tilstandsændringer i klitterne.
 Lild strandkær (122 ha fredet 1977) med det formål at sikre klitsøens bevarelse.

Forløb 
Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-planen er koordineret med vandplanen 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Thisted Kommune
EU-habitatområder i Danmark
Hjardemål Klitplantage

Hjardemål Klitplantage er en klitplantage der ligger ved Jammerbugten, øst for Hanstholm, nord for Østerild Klitplantage og sydvest for Lild Klitplantage og Natura 2000-område Natura 2000-område nr. 44 Lild Strand og Lild Strandkær i Thisted Kommune i Thy. Natura 2000-område nr. 23 Vullum Sø grænser op til plantagen mod sydvest.

Området 1.144 hektar i alt, ejes af staten der erhvervede hovedparten i 1911-1920. Plantagen er domineret af nåletræ, især fyrrearter og sitkagran. I og omkring plantagen er der store klithedearealer .

Se også 
 Hjardemål Sogn
 Hjardemål Kirke

Eksterne kilder/henvisninger 

 Om Hjardemål Klitplantage (Areal nr. 72) på naturstyrelsen.dk

Skove i Danmark
Thisted Kommunes geografi
Andrew Hjulsager

Andrew Hjulsager (15. januar 1995) er en dansk fodboldspiller, der spiller for Gent i den belgiske Jupiler Pro League.

Karriere

Brøndby IF 
Den 25. oktober 2012 underskrev Hjulsager en to-årig forlængelse af sin kontrakt, der knyttede ham til klubben indtil sommeren 2015.

Hjulsager debuterede for Brøndby IF's superligahold (i trøje nummer 31) i en alder af 18 år, startende som højrefløj i et 4–3–3 system i sæsonens første kamp, en 1-1 uafgjort mod FC Vestsjælland den 21. juli 2013  Han kronede sin debut med et mål, der gjorde ham til den anden yngste målscorer i Brøndby IFs historie.

Den 22. august 2013 underskrev Hjulsager en ny fireårskontrakt indtil sommeren 2017. Han sluttede sæsonen 2013-14 med 23 optrædener og fire mål på trods af at han formelt tilhørte Brøndby IFs  U/19-hold. Hans præstationer fik UEFA til at udnævne ham til den danske ligas "One to Watch" i den årlige danske sæsonoversigt på grund af hans imponerende evne til at læse spillet kombineret med hans overlegne teknik, utrolige tempo og stødende tankegang.

Hjulsager startede sæsonen med en plads blandt de startende elleve i en 9–0 hjemmesejr mod San Marino-holdet Juvenes / Dogana i UEFA Europa League-kvalifikationen.

Celta Vigo 
Den 31. januar 2017 på transfervinduets sidste dag skiftede Andrew Hjulsager til den spanske La Liga klub Real Club Celta de Vigo på en tre-og-et-halv-årig kontrakt for cirka 8 millioner kr.
Han debuterede for klubben den 19. februar da han kom ind som en sen erstatning for Théo Bongonda i en 3-0 hjemmesejr mod CA Osasuna.

Den 31. januar 2018 blev Hjulsager udlånt til Segunda División-klubben Granada CF indtil slutningen af sæsonen.

På trods af at have leveret stærke præstationer i løbet af La Liga-sæsonen 2018/19, ryktes det, at Hjulsager var forbundet med et skifte væk fra klubben, herunder interesse fra Leeds United, Bologna, Augsburg og den russiske klub CSKA Moskva.

KV Oostende
Den 12. juli 2019 blev det bekræftet, at den belgiske klub KV Oostende havde købt  Hjulsager fri fra sin kontrakt med Celta Vigo.                         
Celta Vigo forbeholder sig ret til en procentdel af ethvert fremtidigt salg af spilleren.

Gent
Den 11. juni 2021 blev det bekræftet, at den belgiske klub Gent havde købt Hjulsager for cirka 30 millioner kr på en fire-årig aftale.

Noter

Eksterne henvisninger 
 
 Andrew Hjulsager  på brondby.com

Fodboldspillere fra Danmark
Fodboldspillere fra Fremad Amager
Fodboldspillere fra Brøndby IF
Fodboldspillere fra Celta de Vigo
Red Army (fodbold)

The Red Army (dansk: Den Røde Hær) er en hooligan-gruppe, der følger den engelske fodboldklub, Manchester United. Den er en af de største og mest indflydelserige hooligangrupper i engelsk fodbold.

Baggrund 
Red Army var et navn givet til Manchester United udebane supportere i løbet af 1970'erne. Mest udbredt i 1974-75, da United var blevet forvist fra toppen af engelsk fodbold og spillede en sæson i anden division, Red Army skabte kaos på stadioner i hele landet, de besøgte stadioner, hvor de til tider ville overstige antallet af hjemmebane fans. Sammen med nogle Bolton Wanderers fans, blev en ung Blackpool F.C fan stukket ihjel bag Spion Kop på Bloomfield Road i Blackpool under en anden divisons-kamp den 24. august 1974. Dette førte til indførelsen af publikum adskillelse og hegn på fodboldstadioner i England.

Red Army indgik i 1985 i dokumentarfilmen 'hooligan', baseret omkring West Ham Uniteds tur til Old Trafford i sjette runde i FA Cup. Den viser Red Army slås mod Inter City Firm (ICF) omkring Manchester. De indgik også i The Real Football Factories dokumentarserie.

Tony O'Neill, manden bag Red Army og et tidligere medlem, har udgivet to bøger om gruppen: Red Army General i 2005 som koncentrere sig om 1970'erne og begyndelsen af 1980'erne; og The Men in Black i 2006, som fortæller historien fra midten af 1980'erne til i dag.

Videre læsning 
 Colin Blaney (1. marts 2013). Hotshot. Milo Books. .
 Colin Blaney (1 July 2004). Grafters. Milo Books. .
 Bill Buford (September 1992). Among the Thugs. Arrow Books. .
 Ian Hough (22. april 2007). Perry Boys. Milo Books. .
 Tony O'Neill (1. juni 2005). Red Army General: Leading Britain's Biggest Hooligan Gang. Milo Books. .
 Tony O'Neill (30. juni 2006). The Men in Black: Inside Manchester United's Football Hooligan Firm. Milo Books. .

Manchester United F.C.
Manchester Uniteds historie (2013-)

Manchester Uniteds historie (2013-) dækker over perioden fra David Moyes' ansættelse efter Sir Alex Fergusons karrierestop og frem.

David Moyes' ansættelse
David Moyes blev ansat pr. 1. juli 2013. United tabte deres første kamp med Moyes som manager med 1-0 over Singha All Stars. Generelt var deres pre-season til sæsonen 2013-14 meget dårlig, med kun to sejre i syv kampe. Den første spiller, som David Moyes hentede, var Guillermo Varela. United vandt dog FA Community Shield, efter en 2-0 sejr over Wigan Athletic F.C. d. 11. august 2013. 

Manchester United F.C.
Titanic II

Titanic II er en planlagt luksusliner, som bliver bygget som en kopi af Olympic-klassen RMS Titanic. Projektet blev annonceret af den australske milliardær Clive Palmer i april 2012, som flagskibet i hans krydstogtfirma Blue Star Line. 
Den forventede søsætning er sat til 2022, 110 år efter den originale RMS Titanics søsætning, 
og skibet skal sejle fra Southampton til New York indenfor samme år.

Kilder/referencer

Eksterne henvisninger

 Blue Star Line

Oceanskibe
Liner

Liner har flere betydninger:
 liner - flertal af line (snor)
 stort rutefartøj:
 airliner - er et større fly 
 oceanliner - skib som krydser verdenshavene. Formålet er at transportere rejsende til deres destination
 Superliner (passagerskib) - oceanliner på over 10.000 tons
 krydstogtsliner - krydstogtskib, formålet er (rund)rejsen
 luksusliner - oceanliner eller krydstogtsliner, som transporterer rejsende på luksusklasse
 Eyeliner - makeup

Se også 
 Line
 Superliner
Oceanskib

Et oceanskib eller oceanliner er et skib, der sejler i fast rutefart typisk over et ocean (f.eks. mellem England og New York).

En superliner er et oceanskib på over 10.000 tons.

Fra den sidste halvdel af 1800-tallet fik oceanlinerne stor betydning som transport mellem Europa og Nord- og Sydamerika. Emigrationen fra Europa til Amerika foregik ved hjælp af oceanlinere og en række rederier blomstrede op i perioden, herunder de tyske Hamburg-Amerika Linie og Norddeutscher Lloyd, det britisk/amerikanske Cunard Line og det belgisk/amerikanske Red Star Line. I takt med, at flyvemaskinerne blev større, mere pålidelige og billigere, mindskedes oceanlinernes betydning for persontrafikken.

Siden 2008, hvor Queen Elizabeth 2 blev pensioneret, har Queen Mary 2 været verdens eneste oceanliner.

Se også 
 Blå bånd
 Krydstogtskib

Eksterne links
Luksusliner

Et luksusliner er et oceanskib eller krydstogtskib, som transporterer rejsende på luksusklasse.

Passagerskibe
Jernbanenævnet

Jernbanenævnet blev etableret den 1. juli 2010 som et uafhængigt nævn og erstattede Jernbaneklagenævnet. Jernbanenævnet overvåger konkurrencesituationen på markedet for jernbanetransportydelser og varetager tilsyns- og klagefunktioner på jernbaneområdet i relation til tildeling af infrastruktur, opkrævning af afgifter samt passagerrettigheder. 

Jernbanenævnets medlemmer og suppleanter udpeges af erhvervsministeren efter indstilling fra Danmarks Tekniske Universitet, Aarhus Universitet, Københavns Universitet, Copenhagen Business School, Syddansk Universitet, Konkurrence- og Forbrugerstyrelsen. Jernbanenævnet er organisatorisk uafhængigt af transportministeren og er ikke underlagt ministerens instruktion men alene nævnsformandens. Af praktiske årsager har Jernbanenævnets sekretariat til huse i Trafikstyrelsens bygninger.

Jernbanenævnet består af en formand, seks øvrige medlemmer samt et antal suppleanter. Jernbanenævnets medlemmer beskikkes for en periode på 4 år.

Noter 

Danske nævn
Nævnet, Jernbane
Transportpolitik i Danmark
Asier Illarramendi

Asier Illarramendi Andonegi (født 8. marts 1990) er en spansk fodboldspiller, der spiller for FC Dallas som defensiv midtbanespiller. Han har tidligere spillet for Real Madrid, som han fik sin debut for imod Villarreal, hvor kampen endte 2-2.

Landshold 
Illarramendi hjalp Spanien med at nå finalen i 2007 FIFA U-17 VM hvor han spillede alle kampene. Illarramendi brændte straffe i straffesparks-konkurrence, og med hjælp fra Illarramendi, kunne Nigeria løfte trofæet.

Eksterne henvisninger 

Fodboldspillere fra Spanien
Fodboldspillere fra Real Sociedad
Fodboldspillere fra Real Madrid CF
Superliner

Superliner har flere betydninger:

 Superliner (passagerskib) – et oceanskib på mere end 10.000 tons
 Superliner (togvogn) –  en dobbeldækkerpassagertogvogn, der anvendes af Amtrak
 Mack Super-Liner – en stor lastbil fremstillet af Mack Trucks
 Superliner – flertal af superline; stærk fiskeline
 L'Oréal Super Liner – eyeliner

Kilder/referencer
Kälstastenen

Kälstastenen (Upplands runinskrifter 755, U 755) er en runesten, som står placeret ved Kälsta gård i Litslena socken i Uppland, ved vejkanten mellem Härkeberga kyrka og Skolsta. I 1860'erne skrev Richard Dybeck om stenen: "Runstenen står mellan Litslena och Herkeberga kyrka, så nära vägkanten invid Kälstad, att en del af nedre ristningen blifvit förstörd".

Korset på stenen viser at Ågöt var kristen. Navnet Ågöt forekommer ikke i andre materialer (hverken runeindskrifter eller middelalderlige kilder), Lidsman er også sjældent, men det kan dreje sig om samme mand, som nævnes på en runesten (Änderstastenen) i det nærliggende Simtuna. Indskriften er det ældst kendte belæg for stednavnet Kälsta. Ristningens stil minder om runemesteren Eriks stil, så det menes at han er ophavsmand.

Indskrift

Kilder og litteratur 
 Upplands runinskrifter, granskade och tolkade av Wessén, E. och Jansson, S.B.F. 1940–58.
 Projektet Samnordisk runtextdatabas, 2004
 http://www.arild-hauge.com/se-runeinnskrifter-uppland.htm

Runesten i Sverige